Morda ste kdaj na kaki embalaži videli napis "brez glutena",
morda na jedilnem listu, šamponu, oglasu za stanovanje, etiketi majice,
na kladivu, kot tatu, na prijateljevem življenjepisu.
Ko vam bo kdo spet razlagal o življenju brez glutena,
lahko postavite nekaj vprašanj
in od prijatelja dobite nekaj odgovorov,
saj je razumen človek, ki ima pametne prehranske navade
in ne sledi slepo najnovejši obsedenosti z dieto.
Kaj je gluten?
Gluten je netopna sestavljena beljakovina,
ki jo tvorita dve beljakovini: gliadin in glutenin.
Kje najdemo gluten?
V določenih žitih, posebej v pšenici, rži in ječmenu.
Kaj je gluten počel skozi zgodovino
in zakaj nas kar naenkrat zanima?
Gluten je odgovoren za elastičnost testa
in za čvrstost hrane iz pšenične moke,
recimo kruha in testenin.
Nekaterim ljudem ta hrana povzroča težave,
denimo alergijo na pšenico, celiakijo in ne-celiakalno občutljivost na gluten.
Alergija na pšenico je redka,
do nje pa pride, ko se imunski sistem
alergično odzove na pšenične beljakovine,
kar povzroči lažje težave, redko pa tudi
nevarno reakcijo z imenom anafilaksija.
Celiakija je dedna bolezen,
pri kateri uživanje glutena
povzroči vnetje in poškodbe sluznice tankega črevesa.
To ovira delovanje črevesa
in povzroči težave: bolečine v trebuhu, napihnjenost, vetrove, drisko,
izgubo teže, izpuščaje, težave s kostmi, kot je osteoporoza,
pomanjkanje železa, zaviranje rasti, neplodnost, utrujenost in depresijo.
Če je ne zdravimo, celiakija poveča tveganje
za razvoj določenih vrst raka.
Vsaka stota do dvestota oseba v ZDA ima celiakijo.
Če krvni izvid kaže na možnost celiakije,
jo potrdijo z biopsijo.
Najučinkovitejše zdravljenje je brezglutenska prehrana,
ki pomaga zaceliti črevesne rane in olajša simptome.
Določeni ljudje nimajo celiakije niti alergije na pšenico,
a vseeno zaznajo simptome, kadar jedo glutensko hrano.
Ti imajo ne-celiakalno občutljivost na gluten.
Simptomi so boleč trebuh,
utrujenost, težave z zbranostjo, bolečine v sklepih ali izpuščaji.
Brezglutenska dieta te simptome ponavadi odpravi.
Koliko ljudi je torej občutljivih?
Ni jasno, koliko ljudi je občutljivih na gluten,
a verjetno je to bolj pogost pojav kot alergija na pšenico ali celiakija.
Diagnozo postavijo z opazovanjem simptomov,
izločitvijo možnosti alergije na pšenico ali celiakije
ter glede na izboljšanje ob brezglutenski dieti.
Ni zanesljivega testa krvi ali tkiv,
deloma zato, ker občutljivost na gluten ni ena sama bolezen
in ima številne možne vzroke.
Možno je, na primer,
da gluten sproži imunski sistem v tankem črevesu
ali ga predre.
A včasih ljudje, ki pravijo, da so občutljivi na gluten,
niso občutljivi na pšenične beljakovine,
ampak na sladkorje v pšenici in drugih vrstah hrane: na fruktane.
Človeško črevo fruktanov ne more razgraditi ali vsrkati,
zato potujejo v debelo črevo,
kjer jih bakterije fermentirajo,
kar tvori kratke verige maščobnih kislin in vetrove.
To povzroči neprijetne simptome pri ljudeh s črevesnimi težavami.
Še ena razlaga za občutljivost na gluten je učinek noceba.
To se zgodi, ko človek verjame, da bo nekaj povzročilo težave,
in to se zaradi prepričanja res zgodi.
To je nasprotno od bolj znanega in dobrega učinka placeba.
Glede na zelo slab sloves glutena v medijih
morda nocebo učinek igra vlogo
pri nekaterih ljudeh, ki menijo, da so občutljivi na gluten.
Iz vseh teh razlogov je jasno,
da za težave, ki jih imajo ljudje,
ko uživajo pšenico in druga žita, ni kriv samo gluten.
Zato je morda bolje kot o ne-celiakalni občutljivosti na gluten,
govoriti o netoleranci na pšenico.